**Príloha č. 1**

**OPIS PREDMETU ZÁKAZKY**

1. Predmetom tejto zákazky je uskutočnenie stavebných prác spočívajúcich v realizovaní úprav a rekonštrukcie chodníkov pri budove verejného obstarávateľa – Národnej banky Slovenska (ďalej len NBS), ktoré majú v súčasnosti asfaltový povrch, tento bude nahradený dlažbou mestského typu. Vymenená bude celá konštrukcia vozovky chodníka. Navrhovaná stavba sa nachádza v Bratislave Starom Meste, nadväzuje na zrekonštruovanú časť peších plôch pred budovou NBS. Pokračuje pozdĺž Mýtnej ulice po križovatku Mýtna – Vazovova, v križovatke je prerušená, po koniec budovy Mýtnika na strane Slovanskej ulice, potom pokračuje na Slovanskej ulice a končí pred vjazdami do garáži v budove NBS. V križovatke Mýtna – Vazovova bude upravený priechod pre chodcov, na chodníku sa v mieste priechodu urobí bezbariérová úprava s príslušným vybavením pre slabozrakých a nevidiacich občanov.  
   V zrekonštruovanej časti predpolia zostali 2 stromy na pôvodnom mieste, tieto sa v rámci stavby posunú do jednej úrovne so stromami v zelenom páse. Mreže okolo stromov sa rozoberú a použijú znova, na mieste stromov budú doplnené všetky vrstvy vozovky chodníka.

Uskutočnenie stavebných prác bude v rozsahu a kvalite podľa projektovej dokumentácie vypracovanej spoločnosťou A B.K.P.Š., spol. s r.o., sídlom Nobelova 34, 831 02 Bratislava, IČO: 45 318 131 v mesiaci MAREC 2022 (ďalej len „projektová dokumentácia“) a za podmienok dohodnutých v zmluve o dielo.

1. Stavebné práce pozostávajú najmä z:

* búracie a zemné práce v rozsahu podľa PD,
* realizácia nových povrchov peších komunikácií v zóne priečelia NBS zo strany ulice Mýtna a Slovanská,
* realizácia nového verejného osvetlenia podľa PD zo strany ulice Mýtna,
* sadové úpravy pozostávajúce so záhonov a vysadenia stromoradia,
* silnoprúdové rozvody pre obnovu osvetlenia vonkajšieho priestoru,
* prekládka slaboprúdových rozvodov.

Presná technická špecifikácia predmetu zákazky je uvedená v projektovej dokumentácii, ktorá tvorí prílohu č. 5 tejto výzvy.

1. Celková výmera opravovaných spevnených a trávnatých plôch okolo NBS je 973,18 m2.
2. Trvanie prác sa predpokladá v lehote do 3 mesiacov odo dňa začatia realizácie diela. Táto lehota zahrňuje aj vegetačné, sadové úpravy s tým, že čas ich realizácie môže byť prispôsobený vegetačným podmienkam.
3. Ak sa v tejto výzve a jej prílohách uvádza odkaz na technické špecifikácie v poradí: slovenské technické normy, ktorými sa prevzali európske normy, európske technické osvedčenia, spoločné technické špecifikácie, medzinárodné normy, iné technické referenčné systémy zavedené európskymi normalizačnými organizáciami, alebo ak také neexistujú, národné technické osvedčenia alebo národné technické špecifikácie týkajúce sa projektovej dokumentácie, uskutočnenia stavebných prác a používania stavebných výrobkov, technické špecifikácie, ktoré pochádzajú z priemyselného odvetvia a sú týmto odvetvím všeobecne uznávané, takýto odkaz je doplnený slovami „alebo ekvivalentný“. Pokiaľ uchádzač mieni použiť takýto ekvivalent technickej špecifikácie, musí to vo svojej ponuke uviesť.
4. Ak sa v tejto výzve a jej prílohách uvádza odkaz na konkrétneho výrobcu, výrobok, výrobný postup, značku, patent, typ, krajinu, oblasť alebo miesto pôvodu alebo výroby, tento odkaz je doplnený slovami „alebo ekvivalentný“. Pokiaľ uchádzač mieni použiť takýto ekvivalent technickej špecifikácie, musí to vo svojej ponuke uviesť.
5. Predmet zákazky sa bude realizovať nasledovne:

Navrhované úpravy vonkajších komunikácií na Vazovovej, Mýtnej a Slovanskej ulici bude prebiehať v okolí budovy NBS za plnej prevádzky.

Realizácia hlučných a prašných stavebných prác je požadovaná od 15:00 h do 22:00 h a cez víkendy (soboty a nedele) neobmedzene. Ostatné práce, ktoré by neobmedzovali prevádzku NBS budú realizované v čase od 7:00 h do 22:00 h bez obmedzenia. Bližšie podmienky realizácie zákazky sú uvedené v zmluve o dielo.

1. Verejný obstarávateľ požadujem záručnú doba na dielo v trvaní 5 rokov.
2. Verejný obstarávateľ upozorňuje na článok V bod 2.24 zmluvy o dielo, podľa ktorej je zhotoviteľ povinný zabezpečiť pred začatím realizácie diela všetky potrebné povolenia na zabratie vonkajšieho priestranstva v zmysle plánu organizácie výstavby zo strany ulice Slovanská, Bratislava.
3. Pred vyhlásením verejného obstarávania verejný obstarávateľ ohlásil v súlade so zákonom č. 50/1976 Zb. o územnom plánovaní a stavebnom poriadku (stavebný zákon) stavebné úpravy pre stavby: „Úpravy vonkajších komunikácií na Vazovovej, Mýtnej a Slovanskej ulici“. Súhlasné stanovisko Mestskej časti Bratislava – Staré mesto tvorí prílohu č. 8 výzvy. Povinnosťou uchádzačov je oboznámiť sa so všetkými podmienkami realizácie diela uvedenými v súhlasnom stanovisku a náklady s tým spojené zahrnúť do celkovej ceny predmetu zákazky.
4. Súčasťou výzvy ako príloha č. 9 je „Záväzné stanovisko k výrubu cestnej zelene“, vydané Hlavným mestom Slovenskej republiky, oddelenie tvorby mestskej zelene Magistrátu hlavného mesta Slovenskej republiky Bratislava. Povinnosťou uchádzačov je oboznámiť sa s týmto stanoviskom a s podmienkami v ňom uvedenými. Náklady s tým spojené zahrnúť do celkovej ceny predmetu zákazky.
5. Predmet zákazky bude zhotovovaný podľa časového harmonogramu realizácie diela, ktorý vyhotoví uchádzač a bude tvoriť prílohu č. 2 zmluvy o dielo. Uchádzačom predložený časový harmonogram musí byť v súlade s termínmi uvedenými v článku VII bodu 2 zmluvy o dielo.
6. Verejný obstarávateľ vylúči z verejného obstarávania ponuku, ktorá nebude spĺňať požiadavky verejného obstarávateľa na predmet zákazky.